Frederikshavn White Hawks fik de første point efter fyringen af Olaf Eller.

På hjemmebane vandt det kriseramte nordjyske hold med 2-1 over Odense efter forlænget spilletid. Den ordinære kamp sluttede 1-1. Illy Dybkov blev matchvinder for Frederikshavn. Vendelboerne tjente et point i forhold til Esbjerg i kampen om den ottende og sidste slutspilsplads. Esbjerg tabte nemlig med 2-1 i Herning efter forlænget spilletid. Frederikshavn er nu to point foran Esbjerg og med en kamp færre spillet.